cyanic-selkie/wikianc huggingface dataset:
FC Dordoi Bishkek
FC Dordoi Bishkek er en fotballklubb fra Bisjkek i Kirgisistan som spiller i toppserien Shoro Top Liga. De har vunnet serien 9 ganger og cupen 7 ganger.
Brakistokronproblemet
Variasjonsregning
Den moderne løsningen av brakistokronproblemet finnes ved variasjonsregning som ble innført av Leonhard Euler i 1744 og gjort mer elegant av Joseph Louis Lagrange noen få år senere. Man tenker seg da banen beskrevet ved en parameter λ  slik at kurven er gitt ved de to funksjonene (x(λ), y(λ). Da man står relativt fritt i valg av kurveparameter, kan man også velge den å være lik en av koordinatene x  eller y. Begge valgene vil gi samme svar. Men velger man å bruke y, blir beregningen spesielt enkel og tett opp til metoden som Johann Bernoulli brukte.
Tiden for å tilbakelegge et lite intervall ds  er dt = ds/ v. Med y  som kurveparameter vil tiden som partikkelen behøver for å trille hele strekningen fra A  til B, være gitt ved integralet
hvor nå x' = dx/dy. Problemet består nå i å bestemme den ukjente funksjonen x = x(y)  slik at denne tiden T  blir minst mulig. Det kan gjøres ved bruk av variasjonsregning som vil gi den tilsvarende Euler-Lagrange-ligningen. Det endelige svaret finnes så ved å løse denne.
Men med dette valget av kurveparameter fremstår det nå en snarvei frem til den samme løsningen. Integranden i uttrykket for tiden T  er nemlig uavhengig av koordinaten x. Denne koordinaten er derfor en syklisk variabel. Dermed er den konjugerte variabel
og man er tilbake ved analogien til Snells lov som Johann Bernoulli benyttet. Dette resultatet er uavhengig av den nøyaktige formen til funksjonen og vil også resultere på en mer omstendelig måte ved bruk av Euler-Lagrange-ligningen.
Sykloiden
Benytter man her den trigonometriske identiteten 2 sin2θ = 1 - cos 2θ, kan denne ligningen integreres direkte med resultatet
hvor nå R = D/2. Her er grensebetingelsen x = 0  for θ = 0  benyttet. På samme måte kan nå også skrives som
Disse to ligningene beskriver tilsammen en sykloide med θ  som parameter. Denne kurven genereres av et punkt på en sirkel eller hjul som ruller horisontalt og hvor vinkelen φ = 2θ  angir hvor mye hjulet har rotert. Laveste punkt til kurven tilsvarer φ = π  der slik at  er diameteren til den roterende sirkelen. Når φ = 2π  er det genererende punktet tilbake til utgangspunktet. At φ = 2θ  følger fra en enkel, geometrisk betraktning da tangenten til sykloiden i hvert punkt alltid går gjennom den genererende sirkels momentane toppunkt.
Det laveste punktet i banen tilsvarer φ = π  og har koordinatene x = π R  og y = 2R. Uttrykt ved de opprinnelige koordinatene a  og b  for sluttpunktet B , betyr det at når b/a < 2/π  vil partikkelen passere gjennom minimumspunktet og bevege seg oppover i den siste delen av banen mot B, det vil si mot tyngdekraften.
Tidsforløp
Sykloidekurven er løsningen til brakistokronproblemet og kalles derfor også noen ganger for en brakistokrone. Den gjør det nå mulig å beregne også hvor lang tid partikkelen behøver i sin bevegelse fra begynnelsespunket A  med y = 0. Den tilbakelegger et lite veistykke ds  i løpet av den korte tiden der  er hastigheten i et punkt på banen gitt ved vinkelen θ. Videre er hvor dy/dθ = D sin2θ  som følger fra y - koordinaten til kurven. Dermed er tidsforløpet fra utgangspunktet θ = 0  til et vilkårlig punkt θ  gitt ved integralet
da sin2θ = 2 sinθ cosθ. Uttrykt ved vinkelen φ = 2θ  og radius R = D/2, tar svaret den enkle formen
For å nå det laveste punktet i banen som har φ = π , trenger partikkelen derfor tiden π √(R/g). Fortsetter den videre opp langs sykloidekurven til som tilsvarer punktet φ = 2π , bruker den opplagt det dobbelte av denne tiden.
Tautokroni
Flere tiår før brakistokronproblemet var løst hadde Christiaan Huygens undersøkt egenskaper ved sykloiden i forbindelse med konstruksjon av nøyaktige klokker. Han oppdaget da at hvis en partikkel starter å trille ned langs en brakistokronkurve, så tar det like lang tid å nå bunnen til kurven for φ = π  uavhengig av hvor på kurven den starter. Dette er vist i animasjonen til høyre. En kurve med den egenskapen sies å være tautokron, noe som kommer fra gresk  tauto - samme, chronos - tid. Sykloiden er den eneste kurven med den egenskapen, og Huygens benyttet den ved utformingen av presise urverk.
Dette kan vises ved en beregning som er ganske lik beregningen av tidsforløpet for start i det øvre punktet med φ = 0. Men med et lavere startpunkt y0  blir hastigheten til partikkelen litt anderledes og følger fra energibevarelsen
Bruker man nå vinkelen θ  som variabel, følger fra sykloideligningene at og gir dermed hastigheten. Tiden som går med til å trille ned til bunnen, er da gitt ved det tidligere integralet
etter å ha brukt den trigonometriske identiteten cos 2θ = 2 cos2θ - 1. Ved å skifte integrasjonsvariabel til, forenkles så integralet til
Dermed er avhengigheten av utgangspunktet falt bort. Nå inngår bare et endelig integral som har verdien π/2  slik at svaret for trilletiden blir
Den er den samme for alle startpunkt og lik tiden som ble tidligere funnet for å trille fra toppunktet. Sykloiden er derfor en tautokron kurve. Dermed kunne den også ha blitt funnet ut fra dette kravet om tautokroni alene. Etterpå kunne man så ha vist at den også er en brakistokron kurve.
Grand Prix Hassan II 2022
Grand Prix Hassan II 2022 var en tennisturnering, og del av ATP-touren 2022 som fant sted i Marrakesh i Marokko fra 4. til 10. april 2022.
Seekonk
Seekonk er en kommune (town) i Bristol County i delstaten Massachusetts i USA. Ved folketellingen i 2000 bodde det 13,425 personer i byen. Den har ifølge United States Census Bureau et areal på totalt 47,7 km² hvorav 0,3 km² er vann.
Grand Prix Hassan II 2022
Det ble konkurrert i singel og dobbel for menn på grus.
Nyctidromas
Nyctidromas er en slekt av biller som tilhører familiegruppen bladbiller (Chrysomelidae). Det er kjent 4 arter.
Utseende
Små, avlange, rødbrunlige bladbiller. Oversiden er fint hårete. Dekkvingene er forkortede og dekker bare omtrent halve bakkroppen. Antennene er nokså korte, bare omtrent så lange som hode + pronotum. Pronotum er rundet, grovt punktert, betydelig bredere enn langt, men mye smalere enn dekkvingene. Bakkroppen er blankt svart.
Utbredelse
Slekten er utbredt i Sentral-Asia (Kasakhstan).
Aporesthus
Aporesthus er en slekt av løpebiller.
Utseende
Små (4-5,5 millimeter), avlange, svarte løpebiller med brungule bein.
Levevis
Artene lever på undersiden av falne trestammer som krysser bekker i regnskog.
Utbredelse
Slekten er vidt utbredt i Sør-Amerika.
Systematisk inndeling
Det er kjent 10 arter, men bare tre av dem er foreløpig navnsatte.
Meningskorridor
Meningskorridor (fra svensk åsiktskorridor) er en metafor for grensene for hvilke meninger som anses som akseptable å fremme i offentlig debatt. Begrepet viser til hva som regnes som allment aksepterte meninger, og hvilke ytringer som fører til at en risikerer å fordømmes og støtes ut av «det gode selskap». Begrepet ser særlig brukt for å beskrive politiske meninger som er utbredt i befolkningen, men sjelden fremmes i etablerte medier.
Ordet ble i desember 2014 lagt til listen over nyord i svensk av det svenske språkrådet.
Begrepet er overlappende med «Overton-vinduet».
Trevor Koenig
Trevor Koenig (født 10. desember 1974 i Edmonton i Alberta i Canada) er en canadisk ishockeyspiller. Han er målvakt for på IF Troja-Ljungby i Hockeyallsvenskan fra 2011.
Trevor Koenig har tidligere spilt på Storhamar Dragons i sesongen 2010/2011. Union College, Dayton, Toledo, San Diego, Idaho, Atlantic City (ECHL), Detroit, Philadelphia, Cincinnati (AHL), Newcastle, Coventry (Storbritannia), Rødovre (Danmark), Dragons de Rouen (Frankrike).
Kateřina Šafránková
Kateřina Šafránková (født 8. juni 1989) er en tsjekkisk friidrettsutøver som konkurrerer i sleggekast. Hun representerte landet sitt under Sommer-OL 2012 i London, der hun ble utslått i kvalifiseringen i sleggekast.
Rahnaward Zaryab
Rahnaward Zaryab (رهنورد زریاب; født i august 1944 i Kabul i Afghanistan, død 10. desember 2020 samme sted) var en afghansk journalist, forfatter og politiker som var kulturminister i sitt land.
Liv og virke
Zaryab ble født i Kabuls gamleby, i bydistriktet Rika Khana. Havn var barn av analfabeter, faren handlet med kjøkkenbestikk og -utstyr. Han studerte journalistikk ved Universitetet i Kabul, fortsatte med stipend med studier i New Zealand og i Storbritannia med postdoktorstudier i Wales.
Nordbergbakken (Oslo)
Nordbergbakken (1-15, 2-14) er en vei på Nordberg i bydel Nordre Aker i Oslo. Den går fra Konvallveien til Nordbergveien.
Navnet ble vedtatt i 1937.
Rahnaward Zaryab
Liv og virke
Zaryab giftet seg med forfatterinnen Spojmai Zaryab (født 1949). De fikk tre barn.
I 1991 emigrerte han, hans hustru og barna til Frankrike. Etter talibanregjeringens fall i 2001 dro han alene tilbake til Afghanistan. Han arbeidet til tider som moderator i det private Tolo TV og utdannet journalister. Han var også innimellom rådgiver for president Hamid Karzai og i en kortere periode kulturminister.
Zaryab døde i desember 2020 av covid-19.
Vianen
Vianen er en by og kommune i Nederland i provinsen Utrecht.
Székesfehérvár
Székesfehérvár er den niende største byen i Ungarn. Székesfehérvár er hovedsete i fylket Fejér. Innbyggertallet er på 99.060 per 1. januar 2014.
PackageKit
PackageKit er fri og åpen programvare. Den består av en programpakke som er konstruert for å være en konsistent og høynivå front-end for tallrike pakkesystemer. PackageKit ble skapt av Richard Hughes i 2007,  og først introdusert i et operativsystem som standard-applikasjon den 13. mai 2008 med lanseringen av Fedora 9.
Nils Bays vei (Oslo)
Nils Bays vei (1-63, 2-110F) er en vei som går mellom Tåsen og Sogn i bydel Nordre Aker i Oslo, fra Nordbergveien til Hagtornveien.
Veien fikk navn i 1943 etter Nils Knudsen Bay (1851–1904), Akers første herredsingeniør og veiinspektør.
Bebyggelsen er dominert av lavblokker i vest, mens det er et høyere innslag av eneboliger i øst. I nr. 12 er en stor enebolig som ble tegnet av Anton Poulsson og oppført i 1947. Den vant Sundts premie i 1950.
Mario Aurelio Poli
Mario Aurelio Poli (født 29. november 1947 i Buenos Aires i Argentina) er en emeritert argentinsk prelat i den katolske kirke som ble erkebiskop av Buenos Aires i april 2013. Han var tidligere biskop av Santa Rosa fra 2008 til 2013. Pave Frans, hans forgjenger i Buenos Aires, gjorde ham til kardinal i 2014.
Bakgrunn
Mario Poli er sønn av italienske immigranter. Han begynte sine filosofiske og teologiske studier i 1969 ved seminariet Inmaculada Concepción i Villa Devoto. Han tok bachelorgrad i sosialtjenester ved universitetet i Buenos Aires og ble doktor i teologi ved Pontificia Universidad Católica Argentina.
Prest
Poli ble ordinert til prest av kardinal Juan Carlos Aramburu den 25. november 1978, og ledet sognet San Cayetano i Buenos Aires-bydelen Liniers i to år.
I 1992 utnevnte erkebiskopen av Buenos Aires kardinal Antonio Quarracino ham til direktør for kallsinstituttet San Jose for formasjon av fremtidige prester.
Han var professor i kirkehistorie og patrologi ved det argentinske katolske universitetet.
Hjelpebiskop i Buenos Aires, biskop av Santa Rosa
Pave Johannes Paul II utnevnte ham til hjelpebiskop av Buenos Aires 8. februar 2002; ham ble bispeviet 20. april av erkebiskop Jorge Bergoglio av Buenos Aires, med medkonsekratorene kardinal Juan Carlos Aramburu, emeritert erkebiskop av Buenos Aires, og hjelpebiskopene Mario José Serra, Joaquín Mariano Sucunza og Guillermo Rodríguez Melgarejo.
Pave Benedikt XVI utnevnte ham til biskop av Santa Rosa i 2008.
Poli motsatte seg samkjønnede ekteskap i Argentina. Han sa at han ville ha et respektfullt men distansert forhold til administrasjonen til den argentinske president Cristina Fernández de Kirchner, en politisk holdning som lignet Bergoglios. Han har bedt om økt dialog mellom kirke og stat.
Erkebiskop i Buenos Aires
Nyheten om hans utnevnelse som erkebiskop av Buenos Aires ble lekket til pressen 27. mars 2013, noe som ikke ble godt mottatt av kirken. Biskop Polis utnevnelse ble offisielt kunngjort 28. mars, og han ble innført i dette embede den20. april i katedralen i Buenos Aires[7]. Han overtok embedet etter til Jorge Bergoglio, S.J., som var blitt valgt til 13. mars. Han mottok palliet fra pave Frans i Roma 29. juni 2013.
Kardinal
I april 2015 ble det kjent at Poli hadde søkt om argentinsk statlig registrering av Piusbroderskapet. Den 11. november 2017 ble han valgt til visepresident for Den argentinske bispekonferanse.
Pave Frans innvilget hans fratreden den 26. mai 2023.
Episkopalgenealogi
Hans episkopalgenealogi er:
Poissy
Poissy er en kommune i departementet Yvelines i regionen Île-de-France, og er en av de vestlige forstedene til Paris. Kommunen ligger 23,8 km fra sentrum av Paris. Innbyggerne i kommunen kalles for Pisciacais.
Siden 1940 har man hatt bilfabrikker her, eid av Ford Simca og det store konsernet Groupe PSA.
Befolkningsutvikling
Antall innbyggere i kommunen Poissy
Erhard Hermansen
Erhard Hermansen (født 10. juli 1973 i Arendal) er en norsk pastor. Han har siden 1. september 2018 vært generalsekretær i Norges Kristne Råd.
Hermansen har sin utdannelse fra Luthersk bibel- og menighetsseminar, Menighetsfakultetet og Høyskolen for ledelse og teologi.
Han har tidligere vært pastor og tilsynsmann i Den Evangelisk Lutherske Frikirke. Han har også arbeidet som assisterende maritim personalsjef i Bourbon Offshore Norway AS og som lærer i Herøy kommune.
James H. Johnson
James Henry Johnson (født 1874, død 15. november 1921) var en britisk sportsutøver som deltok i de olympiske leker 1908 i London.
Johnson vant en olympisk sølvmedalje i kunstløp i sommer-OL 1908 i London. Han kom sammen med Phyllis Johnson på andreplass i parløpkonkurransen bak det tyske paret Anna Hübler og Heinrich Burger.
Han ble verdensmester i kunstløp to ganger, han vant parløp sammen med Phyllis Johnson i 1909 og 1912.
Broketmaki
Broketmaki (Varecia Variegata) er en primatart av familien Lorier/makier som er utbredt i Øst-Madagaskar.
Den store broketmakien eller varien er hvit eller rødhvit og er svart i ansiktet og på skuldrene, brystet, flankene, hendene, føttene og halen. Broketmakien eter mer frukt enn noen annen maki. Den bygger bol av balder til de 2 - 3 ungene i et hult tre eller greinkløft. Hunnen er drektig i 90 - 102 dager. Ungene bilr bolet i flere uker og klynger seg deretter til moren. Flokkene består av 2 - 20 individer, med flere dominante hunner som forsvarer territoriet.
Nittedalgata (Oslo)
Nittedalgata (1-19, 8-16) er en gate på Kampen i bydel Gamle Oslo. Den går fra Norderhovgata til Normannsgata.
Gaten fikk navn i 1879 etter Nittedal i Akershus. I området finnes også en rekke andre gater med navn etter steder på Østlandet.
Nr. 1-7 er en husrekke med fire oppganger tilsluttet OBOS (oppført 1991–92). Nr. 8 ble oppført som bedehuset Bethania (i sveitserstil) i 1870-årene for indremisjonen og har senere hatt varierende eierskap og bruk.
Monte-Carlo Masters 2022
Monte-Carlo Masters 2022 var en tennisturnering, og del av ATP-touren 2022 som fant sted i Monte Carlo i Monaco fra 10. til 17. april 2022.
Det ble konkurrert i singel og dobbel for menn på grus.
Hercules (film fra 2014)
Hercules er en amerikansk film resistert av Brett Ratner og med Dwayne Johnson og de norske skuespillerne Ingrid Bolsø Berdal, Tobias Santelmann og Aksel Hennie. Den er basert på serieromanen Hercules: The Thracian Wars. Filmen hadde verdens-premiere 25. juli 2014.
Handling
Hercules leder en gruppe leiesoldater for å avslutte en blodig borgerkrig i landet Thrakia og returnere den rettmessige kongen, Cotys, til tronen hans. Men det viser seg at Cotys ikke er den rettmessige kongen. Herkules er en plaget sjel fra fødselen av, han er en halvgud som bærer styrken til en gud, men føler lidelsen til et menneske.
Lancia Gamma
Lancia Gamma var familiebiler fra italienske Lancia.
Navnet "Gamma" kommer av Γ (gamma) i det greske aflabetet, hvorfra Lancia henter mange modellnavn.
20HP fra 1910 ble i 1919 omdøpt til Gamma. Den var basert på den tids Lancia Beta og etterfulgt av den tids Lancia Delta. Dette var en 2-seter uten tak med 3.5-liters rekkefirer på 40 hestekrefter og ble bygd i 258 eksemplarer.
Gamma 2500 fra 1976 hadde 2.5-liters bokserfirer på om lag 140 hk, supplert med Gamma 2000 med en noe svakere 2-liter som akkurat unngikk den italienske ekstra motorskatt på 38 %. 2500 I.E. (1980–84) hadde bensininnsprøytning men like mange hestekrefter. Totalt bygget man 15 272 fem-dørs hatchback (bygget hos Lancia) samt 6 790 coupe (som ble bygget hos Pininfarina).
Gamma var tegnet av Aldo Brovarone hos Pininfarina som i 1972 hadde fått egen vindtunnel. Pininfarina laget også stasjonsvognen Olgiata, 4-dørsvarianten Scala og en Spider (targatak), ingen av disse bygd i mange eksemplarer. Fra ItalDesign kom i 1978 Lancia Megagamma en MPV (flerbruksbil) med 4 dører.
Tulsamassakren
Tulsamassakren fant sted mellom 31. mai og 1. juni 1921 da hvite innbyggere, støttet av kommunale myndigheter, gikk til angrep på svarte innbyggere og bedrifter i Greenwood-distriktet i Tulsa i Oklahoma. Angrepet, som også omfattet luftangrep fra privatfly, ødela 35 kvartaler av det som da var USAs rikeste svarte nabolag, kjent som «Black Wall Street».
Under det 16 timer lange angrepet omkom minst 39 personer ifølge samtidens offisielle kilder; historisk gjennomgang av hendelsene i vår tid antyder 300 døde. Over 800 sårede ble bragt til sykehus, omkring 10 000 ble hjemløse og 35 boligblokker med 1256 leiligheter ble ødelagt av branner som følge av bombinger.
Shannon Lee
Shannon Emery Lee (født 19. april 1969) er en amerikansk skuespillerinne. Hun er datter av skuespiller og kampsportutøver Bruce Lee og Linda Lee Cadwell, og lillesøster til Brandon Lee.
Tulsamassakren
I 2020 bestemte byens myndigheter at det skulle letes etter massegraver fra massakren.
Lancia Thesis
Lancia Thesis (2001–09) er en familiebil fra italienske Lancia. Den overtok etter Lancia Kappa (1994–2000) som en slags toppmodell med god plass, i klasse med Audi A6, men ble bare bygd i 16 000 eksemplarer (Kappa ble bygd i nesten 120 000).
Den var basert på konseptbilen Dialogos fra 1998 og tegnet av Lancias egne tegnekontorer. En tidlig før-produksjons utgave var Giubileo (jubileum) som Pave Johannes Paul II fikk bygd. Thesis ble bygd utenfor Torino på et nyutviklet understell. Den kunne fås med varierte 5- og 6-sylindrete bensin- og dieselmotorer fra 170 til 230 hestekrefter. Den ble importert til Norge via Car Group. Den 60 cm lengre limousinen Stola S85 var laget av Stola S.p.a. i anledning 85-årsdagen deres. Den hadde innebygd fax-maskin.
Etter nedleggingen av Thesis stod Lancia igjen med småbilen Lancia Ypsilon og mellombilen Lancia Delta, mens etterfølgeren til Thesis ble den Chrysler 300C-baserte Lancia Thema, solgt 2011–14.
Aljena Matosjka
Aljena Viktarawna Matosjka (belarusisk: Алена Віктараўна Матошка; russisk: Елена Викторовна Матошко – Jelena Viktorovna Matosjko; født 23. juni 1982) er en belarusisk friidrettsutøver som konkurrerer i sleggekast.
Hun representerte landet sitt under Sommer-OL 2012 i London, der hun ble utslått i kvalifiseringen i sleggekast.
Eblatavlene
Eblatavlene er en samling på så mange som 1800 intakte leirtavler, 4700 fragmenter og mange tusen småbiter funnet i palassarkivene i oldtidsbyen Ebla i dagens Syria. Tavlene ble funnet av den italienske arkeologen Paolo Matthiae og hans gruppe i 1974–75 under deres utgravninger av oldtidsbyen Tell Mardikh. Tavlene som ble funnet in situ på sammenraste hyller, hadde mange av sine gamle referansemerker, noe som gjorde det lettere å systematisere og listeføre dem. De stammer alle fra perioden fra ca. 2500 f.Kr. til byens ødeleggelse ca. 2250. I dag oppbevares leirtavlene i de syriske museer i Aleppo, Damaskus og Idlib.
Språk
To språk var benyttet på tavlene: sumerisk og et tidligere ukjent språk som benyttes den sumeriske kileskrift (sumeriske logogrammer eller sumerogrammer) som fonetisk representasjon av det lokalt benyttede eblaittiske språk. Det sistnevnte ble til å begynne med identifisert som proto-kanaanittisk av professor Giovanni Pettinato, som var den første som tydet tavlene, fordi de var eldre enn de semittiske språk i Kanaan, som ugarittisk og hebraisk. Pettinato trakk senere tilbake kategoriseringen og bestemte seg for rett og slett å kalle språket for «eblaittisk», og dette er det man kaller språket fortsatt.
Den rent fonetiske bruk av sumeriske logogrammer representerer et kjempesprang i skriftspråkets historie. Fra det mer klossete system utviklet av sumeriske skrivere, med en blanding av logogrammer og fonetiske tegn, benyttet ebla-skriverne et redusert antall tegn fra de eksisterende systemer og da rent fonetisk. Dette er både det eldste eksempel på transkripsjon (å gjengi lyder i et system oppfunnet for et annet språk) og et stort skritt mot forenklet lesevennlighet, som ville muliggjøre en større spredning av lesekyndighet i palass, tempel og handelssammenheng.
Arkeologisk kontekst
Tavlene ble funnet rett ved der de var da deres trehyller brant under den siste ildebrannen i «Palass G». Arkivet var oppbevart i god orden i to små rom tilstøtende til en stor audienssal, og et samlingssted inneholdt kun byråkratiske økonomiske fortegnelser på karakteristiske runde leirtavler. Det andre og større rommet inneholdt rituelle og litterære tekster, og pedagogiske tekster for opplæring av unge skrivere. Mange av tavlene var ikke tidligere blitt brent, men de ble alle bevart fra ilden som raste i palasset. Måten de var lagret på, stående på hyller, gjorde at de ble bevart under brannen omtrent som om de var blitt bakt i en brennovn.
Innhold og betydning
Her er også kongelister for byen Ebla, kongelige forordninger, edikter og traktater. Her er kunngjøringer med stedsnavn, blant annet en versjon av en standardisert stedsnavnsliste som også er blitt funnet i Abu Salabikh (muligens det gamle Eresj) der den lar seg datere til ca. 2600 f.Kr. De litterære tekstene omfatter hymner og ritualer, etikk og ordtak.
Mange av leirtavlene er på både sumerisk og eblaittisk, med versjoner av tre grunnleggende tospråklige ordlister. Dette har gjort det mulig for moderne forskere å få en klarere forståelse av det sumeriske språk, som den gang fortsatt var et levende språk. Før dette funnet ble gjort fantes det ikke noen kjente språklige ordbøker med sumerisk og noe annet språk, og både uttalen og andre fonetiske aspekter ved språket var uklart. De eneste tavlene i Ebla som var skrevet utelukkende på sumerisk var leksikalske lister som muligens var ment for opplæring av skrivere.
Bibelsk arkeologi
Ritualer om frislipp av en syndebukk plaget av urenheter i renselsesriter knyttet til bryllup og intronisering ble raskt gjenkjent som paralleller med den hebraiske praksis som er beskrevet i 3. Mosebok kap.16.
Anvendelsen av eblatekstene på stedet og personer nevnt i Bibelen førte til kontroverser, og det var uenighet om tekstene refererte til Abraham, David og Sodoma og Gomorra og annet man finner i Bibelen. Uenighetene førte til at publikasjonen av de fullstendige tekstene trakk i langdrag. Den politiske konteksten knyttet til den arabisk-israelske konflikten gjorde også eblatavlene kontroversielle, fordi én type tolkning kunne benyttes til å «bevise» sionistiske krav på Palestina.
Martin Adolf Andersen
Martin Adolf Andersen (født 17. januar 1844, død 21. desember 1927 ) var en norsk bonde og politiker som representerte Venstre.
Martin Adolf Andersen var amtrevisor fra 1881 til 1889. I tillegg hadde han en rekke kommunale og offentlige verv. Han ble valgt inn på Stortinget i 1889, som representant for valgkretsen Kristians Amt. Han var på Stortinget i kun en periode. Mellom 1893 og 1897 satt han i hovedstyret for partiet Centrum.
Martin Adolf Andersen var ordfører i Østre Toten fra 1878 til 1893. Han etterfulgte Hans Laurits Olsen Hammerstad og ble etterfulgt av Peder Madsen Wang.
Europavei 6 (Oslo)
Europavei 6 i Oslo går mellom grensen mot Lillestrøm ved Tangerud, og grensen mot Nordre Follo ved Åsland. Mellom Ulven og Operatunnelen ved Sørenga går en arm av E6. Svartdalstunnelen forbinder armen i Lodalen med hovedtraséen ved Ryen.
Historikk
Europavei 6 gjennom Oslo ble opprettet 1. juni 1965 da E6 ble forlenget fra grensen mot Sverige ved Svinesund til Stjørdalshalsen i Nord-Trøndelag. Veien mellom Oslo og Svinesund var til da riksvei 1, og videre nordover riksvei 50. Opprinnelig gikk E6 fra Tangerud til Sørenga via Strømsveien. Fra Sørenga delte den trasé videre sørover med E18 til Vinterbro i Ås. Da E6 ble flyttet ny trasé mot sør via Manglerud langs den tidligere riksvei 160 fikk armen til Sørenga betegnelsen riksvei 190. I forbindelse med byggingen av Operatunnelen ble den senere en arm av E6 igjen.
Sophie Werenskiold
Sophie Marie Stoltenberg Werenskiold (født Thomesen 7. oktober 1849 i Kragerø, død 8. juni 1926 i Bærum) var en norsk kunstmaler og tekstilkunstner.
Liv og virke
Sophie Werenskiold studerte i München under flere ikke navngitte pedagoger fra 1876 til omkring 1880. Hun hadde en svært kort periode som aktiv kunstner, og beveget seg i denne perioden fra en senromantisk figurskildring til en mer realistisk og intim skildring av figurer og landskap. Hennes portretter fra 1870-årene, blant andre portrettet av søsteren Inga (1879, Berg-Kragerø museum) er preget av inspirasjon fra gamle mestere. Hennes senere bilder Tysk bondepike (1882) og Lesende dame på hagebenk (1882) er preget av lysere toner og inspirasjon fra friluftsmaleriet. Det siste bildet som er kjent fra hennes malervirke er et Dobbeltportrett hun utførte sammen med ektemannen Erik Werenskiold, der de portretterte hverandre. Bildene ble stilt ut i København i 1886.
Hun stilte ut i Bergens Kunstforening i 1881 og 1885 og i Kristiania Kunstforening i 1881 (Figurbillede), og deltok ved Høstutstillingen i 1884. I 1904 stilte hun ut i kunstforeningene i Bergen og Kristiania sammen med ektemannen og ekteparet Kris og Oluf Wold-Torne
Ekteskap og omsorg for barn satte en stopper for hennes videre virke som maler, og hennes senere kunstneriske virke konsentrerte seg mest om broderier og applikering i en stil påvirket av art nouveau, utført etter ektemannens akvareller.
Fra 1896 bodde hun sammen med familien på Lysaker, der de tilhørte den såkalte Lysakerkretsen.
Familie
Sophie Werenskiold var datter av skipsreder Thomes Thomesen og Berthe Olea Debes, og søster av kvinnesakskvinne og arbeiderpartipolitiker Fernanda Nissen (1862–1920). Hun ble i 1882 gift i Paris med maleren Erik Werenskiold (1855–1938). De var foreldre til geolog Werner Werenskiold (1883–1961) og maler og billedhugger Dagfin Werenskiold (1892–1977).
Jüri Reinvere
Jüri Reinvere (født 2. desember 1971 i Tallinn) er en estisk klassisk komponist, dikter og essayist.
Etter å ha fullført musikkgymnaset Tallinna Muusikakeskkool (Tallinn Music High School), flyttet Reinvere som 18-åring til Warszawa for å studere ved Chopin-akademiet (Uniwersytet Muzyczny Fryderyka Chopina). Han flyttet seinere til Imatra i Södra Karelen i Finland.
Jüri Reinvere har blant annet skevet musikk og tekst til operaen Purge (Puhdistus) som hadde premiere i Finlands nasjonalopera i 2012. Den bygger på romanen med samme tittel (utgitt som Utrenskning på norsk) av den finsk-estiske forfatteren Sofi Oksanen. Reinvere står også for partituret og den tyske librettoen til samtidsoperaen Peer Gynt, som ble uroppført på Den Norske Opera & Ballett den 29. november 2014.
Reinvere har bodd i Berlin siden 2005.
Parusnoje
Parusnoje i Kaliningrad
Thomas Aquino Man’yō Maeda
Thomas Aquino Man’yō Maeda (japansk: トマス・アクィナス 前田 万葉, Tomasu Akinasu Maeda Man’yō; født 3. mars 1949 i Tsuwasaki i Kita-Uonome, prefekturet Nagasaki i Japan ) er kardinal i den katolske kirke og erkebiskop av Osaka-Takamatsu.
Biskop av Hiroshima
Han var med i fredsbevegelsen i Hiroshima og arbeidet for saligkåring av de såkalte «skjulte kristne» (kakure kirishitan) - 3.400 kristne fra Nagasaki-området hvorav mer enn 600 døde i forfølgelser, som ble forvist til spredte steder rundt om i Japan på midten av 1800-tallet av den japanske regjering. Han er selv en etterkommer av disse skjulte kristne,] som sporer sin konversjon til kristendommen til epoken før og etter år 1600.
Erkebiskop av Osaka
Den 20. august 2014 utnevnte pave Frans han til erkebiskop av Osaka. Maeda ble også visepresident for den japanske bispekonferanse, og medlem av de biskoppelige kommisjoner for utdannelse og økumene, og befattet seg særlig med arbeidet for bevegelseshemmede.
Kardinal
I konsistoriet av 28. juni 2018 opptok pave Frans han som kardinalprest, med tittelkirken Santa Pudenziana, i kardinalkollegiet. Han hadde da ingen språkkunnskaper foruten sitt morsmål. Han var kjent for å benytte haiku i sine prekener, og som ivrig fisker.
Erkebispedømmet Osaka-Takamatsu
Da pave Frans den 15. august 2023 opprettet metropolitanerkebispedømmet Osaka-Takamatsu, ble katdinal Maeda første erkebiskop der. Tidligere bispedømme Takamatsu var vesentlig mindre enn tidligere erkebispedømme Osaka hva angår katolikker og prester.
Episkopalgenealogi
Hans episkopalgenealogi er:
Airspeed Courier
Airspeed  AS.5 Courier var et britisk seks-seters én-motors lett fly som i noen tilfelle ble brukt som rutefly. Flyene ble bygget av Airspeed Ltd. (1934) Ltd. i Portsmouth. Det fløy første gang 10. april 1933, og var det første britiske fly med opptrekkbart understell. Det ble bygget i alt 16 eksemplarer.
Asterix erobrer Amerika
Asterix erobrer Amerika er en tysk animasjonsfilm fra 1994 om galleren Asterix kjent fra tegneserien med samme navn skrevet av René Goscinny og tegnet av Albert Uderzo. Filmen er delvis basert på Asterix oppdager Amerika med eksklusive hendelser, det er også den første og så langt den eneste filmen i serien som ikke er produsert i Frankrike.
Airspeed Courier
Utvikling
Prototypen Courier ble designet av Hessell Tiltman (co-grunnlegger av Airspeed Ltd.) og ble bygget i 1932 av Airspeed i York for Sir Alan Cobham i han forsøk til å gjennomføre en non-stop flyvning til India, ved hjelp av ettrrlylling av drivstoff i luften. Airspeed flyttet fra York til Portsmouth før Courier G-ABXN fløy for første gang 10. april 1933. Courier var bygget av tre, det var en lav-vinged innelukked endekker som hadde en ny funksjon i de dager, et opptrekkbart understell. Prototypen ble drevet av en Armstrong Siddeley Lynx motor. Prototypen hadde to mindre ulykker, i april 1933 i Portsmouth og i juni 1933 på RAF Martlesham Heath. Flyet ble reparert ved begge anledninger.
Asterix erobrer Amerika
Handling
Etter at gallerne nok en gang beseirer romerne får Cæsar nok. Ettersom alle trodde at jorden var flat som en pizza bestemmer Cæsar seg for at Miraculix skal kastes over verdens ende, slik at gallerne ikke får mer styrkedråper. Cæsar sender Lucullus ut på oppdraget. Samtidig under en fiskekamp velter styrkedråpegryta over ende. Miraculix måtte plukke urter for å brygge mer, mens Asterix og Obelix dro på fisketur for å fiske fersk fisk til styrkedråpene. Miraculix og Idefix blir kidnappet av Lucullus og hans tropp og ferdes til havs. Asterix og Obelix oppdager det og følger etter dem under en storm. Lucullus kaster Idefix til haiene, men en delfin redder han heldigvis og fører han til Asterix og Obelix. Delfinen fører dem til Miraculix og romerne, men for sent. Romerne har kastet Miraculix over kanten. Asterix og Obelix følger etter og oppdager et nytt land (Amerika). Asterix blir fanget av en indianerstamme. Der oppdager han Miraculix. I Gallia har styrkedråpene tatt slutt og romerne har fanget landsbyen. Det er opp til Asterix og Obelix å redde dem.
Airspeed Courier
Utvikling
Etter et år som ble brukt på å perfeksjonere llufttanking tok Alan Cobham tok av fra Portsmouth med prototypen Courier i et forsøkt på å fly til India 24. september 1934, det ble tanket med drivstoff fra en Handley Page W. 10 før en nødlanding på Malta på grunn av en ødelagt gasshendel
Produksjon og drift
Det ble produsert 15 Courier i 1933/34 som ble brukt I konkurranser (en ferdig sjette detok i MacRobertson Air Race til Australia i 1934), og som et lett passasjer-og taxifly.
I 1936 kjøpte militant organisasjon, Union Fouder's Trust fem Courier i den hensikt å selge dem for bruk av Republikanerne i den spanske borgerkrigen. Men protester fra ikke-innblanding lobby i England stoppet leveringen. To republikanske sympatisør blant Airspeeds  personale gjorde et mislykket forsøk på å stjele G-ACVE. En av dem, Arthur Gargett, omkom da det havarerte etter å ha tatt av i Portsmouth 20. august 1936, den andre, Joseph Smith ble dømt til fire måneder i fengsel.
På grunn av sin avanserte aerodynamikk, ble to brukt som forsknings-fly, ett av Royal Aircraft Establishment og ett av Napier s, som brukte det for utvikling av sine Napier Napier motor.
Ved utbruddet av den andre verdenskrig, be de fleste av de gjenværende Courier beslaglagt av RAF, som brukte de som sambandsfly. Bare en Courier overlevde krigen og ble brukt til rundflyvninger i Southend-on-Sea før det blir kondemnert i desember 1947.
Jonathan Christian David
Jonathan Christian David (født 14. januar 2000) er en amerikanskfødt canadisk fotballspiller som spiller for den franske klubben Lille OSC.
Landslaget
Han ble tatt ut i s tropp til VM i fotball 2022 i Qatar.
Los Auténticos Decadentes
Los Auténtios Decadentes er en argentinsk musikkgruppe. Gruppa spiller hovedsakelig ska blanda med latinamerikanske rytmer, og tekstene deres er som regel humoristiske og ironiske. Den blei danna i Buenos Aires i 1986 og holder fremdeles på. Gruppa står bak en rekke klassiske hits, blant annet «La guitarra» «Corazón», «Loco (tu forma de ser)», «El pájaro vio el cielo y se voló» og «Besándote». Los Auténticos Decadentes regnes i dag som en av de viktigste latinamerikanske musikkgruppene i historien.
Morella californica
Morella californica er en art i porsfamilien. Den var tidligere kjent som Myrica californica.
Max Brauer
Max Julius Friedrich Brauer (født 3. september 1887 i Ottensen i Hamburg, død 2. februar 1973 i Hamburg) var en tysk politiker (SPD). Brauer var Hamburgs førsteborgermester fra 1946 til 1953, og deretter fra 1957 til 1960.
Morella californica
Den er en eviggrønn busk eller lite tre og blir 2–10 m høy. Kvistene er grønne når de er unge, blir så rødbrune og til slutt grå eller svarte. Bladene dufter når de knuses og er smalt elliptiske til omvendt lansettformede, 4–13 cm lange og 0,7–3,1 cm brede. Bladranden varierer fra nesten hel til grovt sagtannet langs hele bladet. Undersiden av bladet er lysegrønn og oversiden skinnende mørkegrønn. Både blad og kvister er tett dekket av kjertler.
Planten har både tvekjønnede og rene hann- og hunnblomster. Hannraklene er 6–17 mm lange. Hunnblomsten er omgitt av 4–6 høyblad, og hannblomsten har 1–5 pollenbærere. Frukten er rund og 4–6,5 mm i diameter med mange store vorter. Ofte er frukten dekket av et tynt eller tykt, hvitt vokslag, men det kan også mangle helt.
Morella californica vokser i kystbarskog, myrer, sanddyner, langs bekker og på fuktige enger. Den finnes fra havets nivå opp til 1000 moh. Arten er utbredt i en smal sone langs USAs stillehavskyst fra Los Angeles County i California nordover gjennom Oregon til Washington. Det er også en isolert bestand på den canadiske Vancouver Island. I hjemlandet blir den ofte plantet i hager.
Røkholt
Nordgarn Røkholt
Paal Jensen Røkholt f. 1787 gm Else Oldtr. fra N. Sandholt brukte gården 1811 til 1835. De fikk barna Ola, Jens, Kristian og Gurine. Det vites ikke hvem som drev gården fra 1835 til 1848 da eldste sønn Ole overtok.
Ole Paulsen Røkholt f. 1823 var eldste sønn av Paal og Else. Han overtok gården for 900 dlr. Han var gift med Karen Oldtr. fra Taralstun Jøndal. De fikk barna Olaf Peder, Jens Henrik og Martin. Karen døde i 1855. Ole var bruker fra 1848 til 1894 da han kjøpte til Hagan. Yngste sønn Martin Olsen f. 1854 overtok gården for 7000 kr.
Opstun Røkholt
Jens Jakobsen fra Trandum på Toten var bruker fra 1805 til 1819. Han var stamfar for Røkholt - Venger ætten. Barn: Lars, Paal, Erik, Jens, Amund og Mari. Tredje sønn Erik overtok i 1819 og giftet seg også inn i Elstad-bruket.
Erik Jensen Røkholt (1794–1835) var gift med Else Jonsdtr. fra NA Elstad. De fikk barna Berthe Marie (1821–1885), Jens (1822–1903), Karen Olea (1822–1891), Marthea (1829–1912) og Elise Gurine f. 1830. Else drev både Opstun og Nordgarn Elstad alene da Erik døde i 1835. I begynnelsen av 1840-årene giftet hun seg med Ola Olsen. Eldste sønn Jens Eriksen Røkholt overtok Opstun i 1846 og kjøpte til Arstun Røkholt i 1872. Han gav hver av sine sønner et bruk.
Edvard Jensen Røkholt f. 1846 brukte Opstun Røkholt fra 1887 til 1929.
Einar Edvardsen Røkholt f. 1901 brukte Opstun Røkholt fra 1929 til 1938 da han solgte til broren Jens Edvardsen Røkholt f. 1906.
Arstun Røkholt
Jens Eriksen Røkholt (1822–1903) på Opstun Røkholt kjøpte til Arstun Røkholt i 1872. Yngste sønn Ola Jensen Røkholt f. 1861 overtok Arstun Røkholt og brukte gården til 1904 da den ble skiftet. Ola var gift med Gunhild Anine Solem som var datter til lærer Ole Pedersen Solem fra Nordfjord.
Høgstun Røkholt
Løa i Arstun ble flyttet til Høgstun i 1904 og hovedbygningen i 1905 da det også ble bygget nytt fjøs. Ola Jensen Røkholt brukte Høgstun til sin død i 1937 og enka drev den videre alene.
Nystun Røkholt
Jens Paulsen Røkholt (født 1826 på Nordgarn Røkholt, død 1914) var bruker fra 1849 til 1890. Han var gift med Gurine Marie Larsdtr. De fikk barna Paul, Lars, Ole, Jens, Laura og Maren. Gurine døde i 1864.
Eldste sønn Paul Jensen Røkholt f. 1854 drev gården fra 1890 til 1893 da han ble syk og solgte gården til broren Ole Jensen Røkholt (1861-1950). Ole drev gården fra 1894 til 1896. Dessuten kjøpte han Søstun Sanner og brukte den fra 1891 til 1921 da han tok føderåd på gården.
Jon Georg Dale
Jon Georg Dale (født 16. juni 1984) er en norsk politiker for Fremskrittspartiet. Han har vært landbruks- og matminister og samferdselsminister i Erna Solbergs regjering og stortingsrepresentant 2017–2021 innvalgt fra Møre og Romsdal.
Bakgrunn
Dale har odelsrett til slektsgården Dale ved Dalsfjorden og er faglært kjøttskjærer. Dales yrkeskarriere utenfor politikken har i all hovedsak vært kjøttskjærer i Nortura og andre næringsmiddelprodusenter.
Politikk
Dale var medlem av Volda kommunestyre for Fremskrittspartiet fra 2003 til 2013. Han ble valgt som første vararepresentant til fylkestinget i Møre og Romsdal i 2007 og var fast møtende 2009–2011. I perioden 2009–2013 var han første vararepresentant til Stortinget fra Møre og Romsdal og møtte 280 dager. I perioden 2010–2013 var han ansatt som politisk rådgiver for Fremskrittspartiets stortingsgruppe.
Dale var statssekretær for Ketil Solvik-Olsen i Samferdselsdepartementet fra Erna Solbergs regjering tiltrådte i oktober 2013 til 16. oktober 2014. Fra 16. oktober 2014 var han statssekretær for finansminister Siv Jensen.
Den 16. desember 2015 ble han utnevnt som landbruks- og matminister i Erna Solbergs regjering. Han byttet departement og overtok som samferdselsminister 31. august 2018.
Fra 15. til 29. mars 2019 hadde han midlertidig ansvaret for justis- og innvandringssakene i Justis- og beredskapsdepartementet.
Han gikk av som statsråd da FrP gikk ut av regjeringen 24. januar 2020. 31. oktober 2021 opplyste Dagens Næringsliv at Dale blir og partner og seniorrådgiver i kommunikasjons- og rådgivningsselskapet First House.
Leningrad flåtebase
Leningrad flåtebase er en del av Østersjølåten i den russiske marinen.
Gullpiplerke
Gullpiplerke (Tmetothylacus tenellus) er en monotypisk spurvefugl (Passeriformes) i erlefamilien (Motacillidae) og eneste art i slekten Tmetothylacus. Den er utbredt på Afrikas horn og i deler av Øst-Afrika. Arten ble tidligere plassert sammen med erlene (Motacilla), men er nærmere beslektet med piplerkene.
Biologi
Gullpiplerke blir 14–16 cm lang og veier 18–22 g. Hunnen blir trolig såvidt større enn hannen, som på sin side har en langt mer prangende fjærdrakt enn hunnen. Hannen er nærmest helt signalgul, men med innslag av olivengrønt og et kryptisk svart mønster på oversiden. På halsen og overbrystet har hannen en distinkt svart hesteskoformet klave. Øyene er sorte og det rette nebbet gråsort. Hunnen er mer dus olivengrønn over det hele, men med det samme kryptiske svarte mønsteret på oversiden. Hun mangler imidlertid helt brystklaven. De nedre ekstremitetene er middels lange og føttene er utrustet med lange, tynne tær med lang hallux-klo på baktåen.
Gullpiplerka er utbredt i det sørøstre Sør-Sudan og nordøstre Uganda, og fra det nordvestre Somalia og det østre og sørøstre Etiopia sørover til Øst-Kenya og det nordøstre og sentrale Tanzania.
Arten trives i tørr krattskog og åpen gresskledd savanne, generelt i høyder under 1 000 moh, men av og til også opp til omkring 1 800 moh.
Migrasjonsmønsteret til denne arten er lite forstått, men fuglene gjør regulære trekk fra nord til sør i utbredelsen. Trekkene foregår imidlertid til ulike tider og etter ulike mønstre, noen steder i tilknytning til regntiden, andre steder ikke.
Arten nærer seg på små insekter, trolig også andre små virvelløse dyr. Fuglene leter etter maten på gressland; plukker maten fra urter og barmark. Sitter ofte i busker og trær og vipper stjerten opp og ned på typisk vis. Fuglene observeres vanligvis enkeltvis eller i par; av og til også i små familiegrupper eller i løse flokker utenfor hekkesesongen.
Gullpiplerker er monogame og territoriale, og arten hekker året rundt, avhengig av utbredelsen. Redet er koppformet, bygget av strå og gress og fôres innvendig med mykere materialer. Det blir gjemt nær bakken under en busk eller lignende. Hunnen legger 2–4 egg, men rugetiden er ikke dokumentert.
Inndeling
Inndelingen og underartenes utbredelse følger Birds of the World. Norske navn på artene følger Norsk navnekomité for fugl.
Roger Mello
Roger Mello (født 20. november 1965 i Brasília) er en brasiliansk barnebokforfatter, barnebokillustratør, lyriker og dramatiker. Han vant den internasjonale barnebokprisen H.C. Andersen-prisen i 2014.
Han har illustrert over hundre bøker, og av disse har han selv skrevet teksten til tjueto (pr april 2014). Brasils historie og geografi kan gjenkjennes i bøkene hans. Bøkene og bildene har en tilbakeholden tendens som lar leseren trekke sine egne konklusjoner.
Gambia Senior Secondary School
Gambia Senior Secondary School er en videregående skole i bydelen Box Bar i Banjul i Gambia. Skolen har sitt opphav fra en misjonsskole opprettet i 1876, og fikk navnet Gambia High School i 1959. Med over 1700 elever er undervisningen delt på dag- og kveldsundervisning for utnyttelse av lokalene.
Gambia SSS ligger i samme gate som St Augustine’s Senior Secondary School, Box Bar Road.
Historie
The Gambia Senior Secondary School stammer fra en misjonsskole opprettet i Dobson Street i Banjul i 1876 av misjonærer som var følgere av John Wesleys preken. I 1898 ble skolen gjenåpnet som the Methodist Boys' High School. I 1915 åpner the Girls High School i byggene til det som per 2022 er Albion Lower Basic School. De to skolene for gutter og jenter ble slått sammen i 1959 under navnet the Gambia High School og flyttet til en tomt ved krysset mellom hovedveien South Bank Road mot Banjul sentrum og Box Bar Road.
I 1994 ble navnet endret til Gambia Senior Secondary School, i tråd med føringene i en ny utdanningsreform i landet.
VM i bryting 1961
VM i bryting 1961 (verdensmesterskapet i bryting) ble arrangert i Yokohama i Japan i 1961.
Elstad
Elstad er et sted, landskap og en gård med matrikkelnummer 14 og 15 i delområde Østsida øst for Vorma i Eidsvoll i Akershus i Viken fylke. Gården ble ryddet i gammelnorsk tid og tidlig delt i en vestre, nedre Vestgarn og en østre Østgarn. Elstad landskapsvernområde har grytehullsjøer i moreneområder med sand/silt, stor grunnvannspåvirkning og en del har stor vannstandsvariasjon.
Vestgarn Elstad
Matrikkelgard 14 var fullgard i 1577 og sikkert også i gammelnorsk tid.
Østgarn Elstad
Matrikkelgard 15 var fullgard i 1577, men delt i to halvgarder i gammelnorsk tid.
Nordgarn Elstad
Erik Jensen Røkholt (1794–1835) av Røkholt - Venger ætten bruker fra 1825 til 1835. Han bodde på Opstun Røkholt og fikk gården av sin svigermor Berte. Da Erik døde i 1835, drev enken Else Jonsdtr. videre i ti år før hun giftet seg med Ola Olsen. Fra 1858 til 1871 drev Elses svigersønn Lars Gulbrandsen f. 1808 gården, som var gift med Elses datter Mathea Eriksdatter. Sønnen Edvard Larsen fikk skjøte av moren Mathea først i 1893. Datteren til Edvard, Kari Elstad gm. Maurits Torbjørn Kristoffersen f. 1879 drev gården fra 1915 til 1936. Deres sønn Erik Kristoffersen f. 1911 drev gården fra 1936.
Liste over kriger Burma har deltatt i
Moderne kriger
===Unionen Burma og Myanmar (siden 1948) ===
Christian Albrecht Jackhelln
Christian Albrecht (von) Jackhelln, også omtalt som Christian Albrecht Jakhelln d.e.,(født 28. juli 1784, død 11. september 1868) var en dansk-norsk forretningsmann og politiker. Han var en av de ledende handelsmenn i Bodø i fra like før stedet fikk bystatus i 1816 til sin død i 1868. og satt tre perioder på Stortinget som representant fra Nordland Amt. Jackhelln er stamfar til slekten Jakhelln i Norge.
Familie
Jackhelln var født i Aalborg, sønn av Anton Heinrich von Jackhelln og Pauline Sofie Jegind. Han ble gift med Anne Fredrikke Winther 20. mars 1816, datter til distrikstslege Johan Friederich Winther og dennes første hustru Anne Margrethe Woches. Winther var Bodøs første lege og kom dit i 1795, i 1810 flyttet han til Alstahaug. Jackhelln fikk 11 barn, av disse ble også sønnene Carl Johan (f.1827) og Christian Albrigt (f. 1830) kjente forretningsmenn i Bodø. Sønnen Julius slo seg opp på trelasthandel.
Kjøpmann i Bodø
Sommeren 1807 kom Jackhelln til Nordland for å bli handelsbetjent hos Hans M. Geelmuyden på Hundholmen (senere Bodø), tidligere hadde han vært betjent («condidioneret») hos firmaet Tutein & co i København. Han hadde blitt anbefalt for Geelmuyden av dennes handelsforbindelse grosserer Vogelsang i Trondhjem. Vogelsang skrev blant annet om Jackhelln: